*APSTIPRINĀTS:*

*ar iepirkuma komisijas 2023.gada 1.marta*

*sēdes protokolu Nr.4*

**VAS „Latvijas dzelzceļš”**

**sarunu procedūras ar publikāciju**

**„Pārbrauktuvju un gājēju pāreju dzelzsbetona plātņu piegāde”**

(turpmāk – sarunu procedūra)

**Skaidrojums Nr.3**

|  |  |  |
| --- | --- | --- |
| **Nr.****p.k.** | ***Jautājums*** | ***Atbilde*** |
| 1. | Vai iepirkuma 1.daļas pārbrauktuvēm pārbrauktuves plātnēm nav izmantota spriegotā stiegrojuma tehnoloģija, jo pastāv varbūtība, ka pacelšanas un ekspluatācijas gadījumā plātne var salūzt? | Skaidrojam, ka ražotājam jāizgatavo izturīgas dzelzsbetona pārbrauktuvju plātnes pret plaisām un tām jāiztur maksimālo slodzi saskaņā ar Ministru kabineta 2015.gada 2.jūnija noteikumu Nr.279. „Ceļu satiksmes noteikumi” 2.pielikumu. |
| 2. | **Dzelzsbetona plātnēm un pārsedzēm** rasējumos un tehniskās specifikācijās nav doti visi precīzie šķērsgriezuma izmēri, lūdzam sniegt šo informāciju par izmēriem. | Skaidrojam, ka ražotājam pašam jāizstrādā un jāsaskaņo detalizēti rasējumi ar pasūtītāju (Tehniskās specifikācijas pielikumā pievienotajos rasējumos dzelzsbetona pārbrauktuvju plātnēm norādīti galvenie izmēri plātnēm un pārsedzēm). |
| 3. | Ņemot vērā pasūtītāja Skaidrojumu Nr.2, ka izgatavotājam pašam jāaprēķina stiegrojuma apjoms un izvietojums dzelzsbetona pārbrauktuvju plātnēm, bet nolikuma tehniskā specifikācija paredz izgatavošanas termiņus 45/75  dienas  no līguma noslēgšanas brīža katrai pārbrauktuvei. Pretendentu nomāc šaubas par to, ka tik īsos termiņos var paspēt piegādāt gatavo produkciju, jo pirms dz/b ražošanas procesa uzsākšanas ir jāveic virkne darbu, proti:- jāizstrādā un jāsaskaņo rasējumi ar pasūtītāju;- jāpasūta un jāiegādājas materiāli, gumijas profilu iegādei vien vajag 6-7 nedēļas, kas jau pārsniedz iepirkuma priekšmeta piegādes termiņus; - jāveic sagatavošanas darbi: jāizgatavo veidni, ieliekamās detaļas un stiegrojuma sagataves utt.Lūdzam Pasūtītāju veikt izmaiņas nolikuma prasībās attiecībā uz pārbrauktuvju un gājēju pāreju dzelzsbetona plātņu piegādes termiņiem. | Lai kvalitatīvi varētu izstrādāt dzelzsbetona plātnes neiebilstam palielināt izgatavošanas un piegādes termiņus visām Tehniskajā specifikācijā (nolikuma 3.pielikums) minētajām dzelzsbetona plātnēm uz 75 dienām no līguma noslēgšanas brīža. Atbilstoši minētajam Tehniskā specifikācija tiks precizēta pirms līguma noslēgšanas. |
| 4. | Rasējumos un tehniskās specifikācijās nav doti **atsitēju** parametri, kur var atrast šo informāciju? | Lūdzam skatīt atsitēju parametrus PDF failā Skaidrojuma Nr. 3 pielikumā, kas publicēts VAS „Latvijas dzelzceļš” mājas lapā: *https://www.ldz.lv/lv/iepirkumi* šī iepirkuma sadaļā. |
| 5. | Rasējumos un tehniskās specifikācijās nav doti**ieliekamo detaļu (ID)** parametri, kur var atrast šo informāciju? Ar ko apstrādā plātņu ieliekamo detaļu virsmu, vai tā ir jākrāso? | Skaidrojam, ka ražotājam pašam jāizstrādā un jāsaskaņo rasējumi ar pasūtītāju. ID virsma jāapstrādā ar grunts un emaljas krāsu. |
| 6. | Iepriekš sazinājos ar jūsu kolēģi par neskaidriem jautājumiem (sk. zemāk), kā arī par šķērsgriezuma izmēriem, te būs atzīmētas tās malas, kurām trūkst izmēru: | Lūdzam sk. atbildi uz 2.jautājumu. |